CELEX: 62006CA0427
Language: et
Date: 2008-09-23 00:00:00
Title: Kohtuasi C-427/06: Euroopa Kohtu (suurkoda) 23. septembri 2008 . aasta otsus (Bundesarbeitsgerichti (Saksamaa) eelotsusetaotlus) — Birgit Bartsch versus Bosch und Siemens Hausgeräte (BSH) Altersfürsorge GmbH (Võrdne kohtlemine töö saamisel ja kutsealale pääsemisel — EÜ artikkel 13 — Direktiiv 2000/78/EÜ — Tööandja pensioniskeem, mis välistab üleelanud abikaasa õiguse vanaduspensionile, kui ta on üle 15 aasta noorem kui surnud töötaja — Vanuseline diskrimineerimine — Seos ühenduse õigusega)

22.11.2008   
            
            
               ET
            
            
               Euroopa Liidu Teataja
            
            
               C 301/6
            
         Euroopa Kohtu (suurkoda) 23. septembri 2008. aasta otsus (Bundesarbeitsgerichti (Saksamaa) eelotsusetaotlus) — Birgit Bartsch versus Bosch und Siemens Hausgeräte (BSH) Altersfürsorge GmbH
   (Kohtuasi C-427/06) (1)
   
   (Võrdne kohtlemine töö saamisel ja kutsealale pääsemisel - EÜ artikkel 13 - Direktiiv 2000/78/EÜ - Tööandja pensioniskeem, mis välistab üleelanud abikaasa õiguse vanaduspensionile, kui ta on üle 15 aasta noorem kui surnud töötaja - Vanuseline diskrimineerimine - Seos ühenduse õigusega)
   (2008/C 301/10)
   Kohtumenetluse keel: saksa
   Eelotsusetaotluse esitanud kohus
   Bundesarbeitsgericht
   Põhikohtuasja pooled
   
      Hageja: Birgit Bartsch
   
      Kostja: Bosch und Siemens Hausgeräte (BSH) Altersfürsorge GmbH
   Kohtuasja ese
   Eelotsusetaotlus — Bundesarbeitsgericht — EÜ artiklist 13 ja nõukogu 27. novembri 2000. aasta direktiivist 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (ELT L 303, lk 16; ELT eriväljaanne 05/04, lk 79), tuleneva vanuselise diskrimineerimise keelu tõlgendamine — Tööandja pensioniskeem (betriebliche Altersversorgung), mis välistab üleelanud abikaasa õiguse vanaduspensionile (Ruhegeld), kui ta on üle 15 aasta noorem kui surnud töötaja — Vanuselise diskrimineerimise keeldu puudutava põhimõtte kohaldamine, kui puudub seos muudes ühenduse õiguse sätetes ettenähtud olukorraga
   Resolutiivosa
   Ühenduse õigus ei sisalda vanuse alusel diskrimineerimise keeldu, mille kohaldamise peaksid liikmesriikide kohtud tagama ka siis, kui väidetavalt diskrimineerival käitumisel puudub igasugune seos ühenduse õigusega. Sellist seost ei teki EÜ artikli 13 alusel ega põhikohtuasjas kirjeldatud asjaoludel ka nõukogu 27. novembri 2000. aasta direktiivi 2000/78/EÜ (millega kehtestatakse üldine raamistik võrdseks kohtlemiseks töö saamisel ja kutsealale pääsemisel) alusel enne liikmesriigile direktiivi ülevõtmiseks antud tähtaja möödumist.
   
      (1)  ELT C 326, 30.12.2006.